ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
2020-21 கரிஃப் சந்தைப் பருவக் காலத்தில் மீதமுள்ள நெல் மற்றும் 2021-22 கரிஃப் பருவத்தின் நெல்லில் 6.05 லட்சம் மெட்ரிக் டன் செறிவூட்டப்பட்ட புழுங்கல் அரிசியை இந்திய உணவுக் கழகத்தில் ஒப்படைக்க தெலங்கானா மாநில அரசுக்கு மத்திய அரசு அனுமதி
2020-21 கரிஃப் சந்தைப் பருவக் காலத்தில் மீதமுள்ள நெல்  மற்றும் 2021-22 கரிஃப் பருவத்தின் நெல்லில் 6.05 லட்சம் மெட்ரிக் டன் செறிவூட்டப்பட்ட புழுங்கல் அரிசியை இந்திய உணவுக் கழகத்தில் ஒப்படைக்க தெலங்கானா மாநில அரசுக்கு மத்திய அரசு அனுமதி அளித்துள்ளது. மாநில அரசின் கோரிக்கையைக் கருத்தில் கொண்டு இது சம்பந்தமான கடிதம் 11.05.2022 அன்று வெளியிடப்பட்டது.
தெலங்கானாவில், மாநில அரசு/மாநில முகமைகள் மற்றும் இந்திய உணவுக் கழகம் மூலம் கொள்முதல் செய்யப்படும் நெல்லில் இருந்து தயாரிக்கப்படும் சி.எம்.ஆர் அரிசியை 2020-21 கரிஃப் சந்தைப் பருவக் காலத்தில்  விநியோகிப்பதற்கு செப்டம்பர் 2021 வரை கால அவகாசம் இருந்தது. தெலங்கானா மாநில அரசின் கோரிக்கைக்கு ஏற்ப 7-வது முறையாக மே 2022 வரை இது நீட்டிக்கப்பட்டுள்ளது.
முன்னதாக, தெலங்கானாவில் 2020-21 கரிஃப் சந்தைப் பருவக் காலத்தில்  40.20 லட்சம் மெட்ரிக் டன் அரிசியை ஜூன் 2022 வரை கொள்முதல் செய்யவும், செப்டம்பர் 2022 வரை அரைப்பதற்கும் மத்திய அரசு ஒப்புதல் அளித்திருந்தது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1825256
பிரதமர் அலுவலகம்
உலகின் உயரமான ரயில்வே பாலமான செனாப் பாலத்தின் வளைவு இணைப்புப்பணி நிறைவடைந்ததை ஒட்டி பிரதமர் பாராட்டு
உலகின் உயரமான ரயில்வே பாலமான செனாப் பாலத்தின் வளைவு இணைப்புப் பணியை இந்திய ரயில்வே நிறைவு செய்ததை ஒட்டி பிரதமர் திரு நரேந்திர மோடி பாராட்டு தெரிவித்துள்ளார்.
நமது நாட்டு மக்களின் திறமையும், நம்பிக்கையும் உலகத்தின் முன் ஒரு உதாரணத்தை உருவாக்கி வருகிறது என்று டிவிட்டர் பதிவொன்றில் திரு மோடி தெரிவித்துள்ளார். இந்த கட்டுமானம் நவீன பொறியியல் மற்றும் தொழில்நுட்ப துறையில் இந்தியாவின் திறனை வெளிப்படுத்துவதோடு மட்டுமில்லாமல், ‘லட்சியத்தை அடைதல்’ எனும் கொள்கையோடு மாறிவரும் பணி கலாச்சாரத்திற்கு எடுத்துக்காட்டாக திகழ்கிறது என்றும் அவர் கூறியுள்ளார்.
-----
(
கலாசாரத்துறை அமைச்சகம்
தமிழகத்தில் 412 உட்பட, நாடு முழுவதும் உள்ள வரலாற்று சின்னங்களைப் பாதுகாத்தல்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்து மூலம் பதிலளித்த மத்திய கலாச்சாரம் மற்றும் சுற்றுலாத்துறை இணை அமைச்சர்  திரு பிரகலாத் சிங் படேல் கீழ்க்காணும் தகவல்களை அளித்தார்.
இந்திய தொல்பொருள் ஆய்வு துறையின் கீழ் தேசிய முக்கியத்துவம் பெற்ற 3693 சின்னங்கள் நாடு முழுவதும் பாதுகாக்கப்பட்டு வருகின்றன. இந்த இடங்களில் செய்யப்பட்டிருந்த ஆக்கிரமிப்புகள் அகற்றப்பட்டுள்ளன.
தமிழகத்தில் 412, புதுச்சேரி யூனியன் பிரதேசத்தில் ஏழு உட்பட நாடு முழுவதும் உள்ள வரலாற்று சின்னங்களைப் பாதுகாக்க பல்வேறு நடவடிக்கைகளை தொல்பொருள் ஆய்வுத் துறை எடுத்து வருகிறது.
கலாச்சாரம் மற்றும் பாரம்பரிய முக்கியத்துவம் பெற்ற இடங்களுக்கு மாற்றுத்திறனாளிகள் செல்வதற்காக நடவடிக்கைகள் எடுக்கப்பட்டு வருகின்றன.
சக்கர நாற்காலிகள், சாய்தளங்கள், பிரெய்ல் தகவல் பலகைகள், மாற்றுத் திறனாளிகளுக்கு உதவக்கூடிய இதர வசதிகள் ஆகியவை கலாச்சார முக்கியத்துவம் பெற்ற இடங்களில் செய்யப்பட்டுள்ளன.
மேலும், பொதுமக்களின் வசதியைக் கருத்தில் கொண்டு, குடிதண்ணீர், கழிவறைகள், அறிவிப்பு பலகைகள் ஆகிய வசதிகளும் செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்புகளை பார்க்கவும்:
https://pib.gov.in/PressReleasePage.aspx?PRID=1696479
https://pib.gov.in/PressReleasePage.aspx?PRID=1696502
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 217.26கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 217.26 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.08 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 45,281 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.10 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 6,424 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,84,695.
இந்தியாவில் கடந்த 24 மணி நேரத்தில் 5,383 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,20,187 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.30 கோடி  வாராந்திரத் தொற்று 1.70 சதவீதமாக உள்ளது. தினசரித் தொற்று விகிதம் 1.68 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861641
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவைக் காய்ச்சல் நிலவரம்
நாட்டில் இன்று வரை 12 மாநிலங்களில் பறவைக் காய்ச்சல் தொற்று உறுதி செய்யப்பட்டுள்ளது.
கேரளா, ஹரியானா, மத்தியப் பிரதேசம், மகாராஷ்டிரா, சத்தீஸ்கர், உத்தரகாண்ட், குஜராத், உத்தரபிரதேசம் மற்றும் பஞ்சாப் ஆகிய 9 மாநிலங்களில் பண்ணையில் வளர்க்கப்படும் பறவைகளுக்கு பறவை காய்ச்சல் தொற்று இன்று வரை உறுதி செய்யப்பட்டுள்ளது.
மத்தியப் பிரதேசம், ஹரியானா, மகாராஷ்டிரா, சட்டீஸ்கர், இமாச்சலப் பிரதேசம், குஜராத், உத்தரபிரதேசம், உத்தரகாண்ட், தில்லி, ராஜஸ்தான், ஜம்மு காஷ்மீர் மற்றும் பஞ்சாப் ஆகிய 12 மாநிலங்களில் காகம், வெளிநாட்டு பறவைகள் மற்றும் வனப் பறவைகளுக்கு பறவை காய்ச்சல் தொற்று உறுதி செய்யப்பட்டுள்ளது.
நடவடிக்கைக்கு பிந்தைய கண்காணிப்பு திட்டத்தை, கேரளாவில் ஒரு இடத்திலும், மத்தியப் பிரதேசத்தில் 3 இடங்களிலும், மகாராஷ்டிராவில் 5 இடங்களிலும் மேற்கொள்ள உத்தரவு பிறப்பிக்கப்பட்டுள்ளது.
மகாராஷ்டிரா, சட்டீஸ்கர், பஞ்சாப், உத்தரப் பிரதேசம், குஜராத், மற்றும் உத்தரகண்ட் மாநிலங்களில் பாதிக்கப்பட்ட பகுதிகளில் கட்டுப்பாட்டு நடவடிக்கைகள் நடைப்பெற்று வருகின்றன.
பறவை காய்ச்சல் பாதிப்பு ஏற்பட்டுள்ள அனைத்து மாநிலங்கள், பாதிப்பு, கட்டுப்பாடு குறித்து தினந்தோறும் மேற்கொள்ளும் நடவடிக்கைகளை மத்திய அரசிடம் தெரிவித்து வருகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691526
ரெயில்வே அமைச்சகம்
இந்திய ரயில்வேயை அமைப்பு ரீதியாக மாற்றியமைத்து மறுசீரமைக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் புதுதில்லியில் இன்று நடைபெற்ற மத்திய அமைச்சரவைக் கூட்டத்தில் இந்திய ரயில்வேயை அமைப்பு ரீதியாக மாற்றியமைத்து மறுசீரமைக்க ஒப்புதல் அளிக்கப்பட்டுள்ளது. வரலாற்றுச் சிறப்புமிக்க இந்த சீர்திருத்த நடவடிக்கை இந்திய ரயில்வேயை வளர்ச்சிப் பாதையில் கொண்டு செல்வது என்ற அரசின் தொலைநோக்கு செயல் திட்டத்தை அடைய பேருதவியாக அமையும்.
ரயில்வேத் துறையில் தற்போதுள்ள 8 ஏ பிரிவு பணிகளை ஒருங்கிணைத்து, இந்திய ரயில்வே மேலாண்மைப் பணி  என்ற பெயரில் மத்திய பணியாக மாற்றப்படும்.
இந்தப் பணிகள் ஒருங்கிணைப்பு, துறை ரீதியான ஆதிக்கத்திற்கு முடிவுகட்டுவதுடன் ரயில்வேத்துறை சுமூகமாக செயல்படுவதை ஊக்குவித்து, முடிவுகள் மேற்கொள்வதை விரைவுபடுத்துவதோடு, ரயில்வேத் துறைக்கு உகந்த கண்ணோட்டத்தை உருவாக்குவதுடன், பகுத்தறிவு ரீதியான முடிவுகள் மேற்கொள்வதையும் ஊக்குவிக்கும்.
ரயில்வே வாரியம் இனி துறை ரீதியான பணிகளை மேற்கொள்ளும் அமைப்பாக இருக்காது என்பதோடு, குறைந்த அளவிலான கட்டமைப்பைக் கொண்ட அமைப்பு ஒன்று ஏற்படுத்தப்படும்.
ரயில்வே வாரியத் தலைவரை தலைமை செயல் அதிகாரியாகவும் 4 உறுப்பினர்கள் மற்றும் சில சுதந்திரமான உறுப்பினர்களை கொண்டதாக ரயில்வே வாரியம் இருக்கும்.
ரயில்வே பணிகள் ஒருங்கிணைப்பு, இத்துறையை மாற்றியமைக்க நியமிக்கப்பட்ட பிரகாஷ் தாண்டன், ராகேஷ் மோகன், சாம் பிட்ரோடா மற்றும் விவேக் தேப்ராய் குழுக்களின் பரிந்துரை அடிப்படையிலேயே மேற்கொள்ளப்படவுள்ளது.
2019 டிசம்பர் 7 & 8 ஆம் தேதிகளில் நடைபெற்ற “பரிவர்த்தன் சங்கோஸ்தி” என்ற பெயரிலான 2 நாள் மாநாட்டில் கலந்து கொண்ட ரயில்வே அதிகாரிகளின் கருத்தொற்றுமை மற்றும் ஒட்டுமொத்த ஆதரவின் படியே இந்த சீர்திருத்தங்கள் மேற்கொள்ளப்படுகிறது.
பணிகள் ஒருங்கிணைப்புக்கான நடைமுறைகள் மத்திய பணியாளர் நலத்துறையுடன் கலந்தாலோசித்து மேற்கொள்ளப்படும்.
பாதுகாப்பு அமைச்சகம்
நில நிர்வாக அமைப்பை முதல் முறையாக பாதுகாப்புத் துறை செயல்படுத்தியுள்ளது
ராணுவத்துக்கு சொந்தமான நிலங்களின் ஒட்டுமொத்த நிர்வாகத்தை மேம்படுத்தும் விதமாக, நில நிர்வாக அமைப்பு ஒன்றை முதல் முறையாக பாதுகாப்புத் துறை செயல்படுத்தியுள்ளது
இதற்கான இணையதளத்தை பாதுகாப்பு படைகளின் உயர் அதிகாரிகளின் முன்னிலையில் பாதுகாப்பு அமைச்சர் திரு ராஜ்நாத் சிங் இன்று தொடங்கி வைத்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674101
பிரதமர் அலுவலகம்
ஜப்பான் பிரதமருடனான இருதரப்பு சந்திப்பில் பிரதமர் திரு. நரேந்திர மோடி ஆற்றிய உரையின் தமிழ் மொழியாக்கம்
துயரமான இந்த நேரத்தில் நாம் இன்று சந்திக்கிறோம். இன்று ஜப்பானுக்கு வந்தபோது நான் மிகவும் வருத்தமடைந்தேன். ஏனெனில், கடந்த முறை நான் ஜப்பான் வந்தபோது திரு.ஷின்சோ அபேவுடன் நீண்டநேரம் கலந்துரையாடலில் ஈடுபட்டேன். நான் இங்கிருந்து சென்ற பிறகு இப்படியொரு செய்தியை கேட்க நேரிடும் என்று நினைத்துப் பார்க்கவே இல்லை.
அபேவுடன் இணைந்து வெளியுறவுத்துறை அமைச்சராக இருந்த நீங்கள் இந்தியா-ஜப்பான் உறவை புதிய உச்சத்துக்கு கொண்டு சென்றதுடன், மேலும் பல வகைகளிலும் விரிவுப்படுத்தியுள்ளீர்கள். மேலும் இந்தியா-ஜப்பான் இடையேயான நட்பு உலகளாவிய தாக்கத்தை உருவாக்குவதில் பெரும் பங்காற்றியது. இதற்காக இந்திய மக்கள் அனைவரும் தற்போது அபே-வையும், ஜப்பானையும் நினைவில் வைத்துள்ளார்கள். இந்தியாவுக்கு அவரது இழப்பு ஈடு செய்ய இயலாதது.
தற்போது உங்கள் தலைமையின்கீழ், இந்தியா - ஜப்பான் உறவுகள் மேலும் விரிவடைவதுடன், உயரும் என்று நான் நம்புகிறேன். உலகில் நிலவும் பிரச்சினைகளுக்கு தீர்வு காண்பதில் நாம் சிறந்த பங்காற்ற முடியும் என்று நான் உறுதியாக நம்புகிறேன்.
நிதி அமைச்சகம்
கடந்த ஐந்தாண்டுகளில் இல்லாத அளவு தொழிலாளர்களுக்கான குறைந்தபட்ச ஊதியம் 42 சதவீதமாக அதிகரிப்பு
கடந்த ஐந்தாண்டுகளில் இல்லாத அளவு அனைத்து பிரிவுகளைச் சார்ந்த தொழிலாளர்களுக்கும் குறைந்தபட்ச ஊதியம் 42 சதவீதமாக அதிகரிக்கப்பட்டுள்ளது. 2019-20 ஆம் ஆண்டின் இடைக்கால நிதிநிலை அறிக்கையை தாக்கல் செய்த மத்திய நிதியமைச்சர் திரு பியூஷ் கோயல், பொருளாதாரத்தின் வளர்ச்சி ஈ.பி.எஃப்.ஓ அமைப்பின் உறுப்பினர் சேர்க்கை தரவின்படி வேலைவாய்ப்பு இரண்டாண்டுகளில் இரண்டு கோடியாக உயர்ந்துள்ளது என்று தெரிவித்தார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
ஆரோக்கியம் மற்றும் வளத்திற்கான மீன்கள் குறித்த இணையக் கருத்தரங்கை மீன்வளத் துறை ஏற்பாடு செய்தது
இந்தியாவின் 75-வது ஆண்டு சுதந்திரத்தை குறிக்கும் விடுதலையின் அம்ரித் மகோத்ஸவத்தின் ஒரு பகுதியாக “ஆரோக்கியத்திற்கான மீன்கள் மற்றும் வளத்திற்கான மீன்கள்” எனும் தலைப்பிலான இணையக் கருத்தரங்கை இந்திய அரசின் மீன்வளம், கால்நடை பராமரிப்பு மற்றும் பால்வள அமைச்சகத்தின் மீன்வளத் துறை ஏற்பாடு செய்தது.
மத்திய மீன்வளத் துறையின் செயலாளர் திரு ஜதீந்திர நாத் ஸ்வைன் தலைமையில் நடைபெற்ற இந்த கருத்தரங்கில், மத்திய மற்றும் மாநில அரசுகளின் அதிகாரிகள், வேளாண், கால்நடை மற்றும் மீன்வள பல்கலைக்கழக ஆசிரியர்கள், தொழில்முனைவோர், பண்ணை உரிமையாளர்கள் உள்ளிட்ட 100-க்கும் மேற்பட்டோர் கலந்து கொண்டனர்.
மீன்வள மேம்பாட்டு ஆணையர் திரு ஐ ஏ சித்திக்கின் வரவேற்புரையுடன் நிகழ்வு தொடங்கியது. மீன்வளத்துறை செயலாளர் திரு ஜதீந்திரநாத் ஸ்வைன், இணை செயலாளர்  திரு சாகர் மெஹ்ரா, மத்திய உள்நாட்டு மீன்வள ஆராய்ச்சி நிறுவனத்தின் இயக்குநர் டாக்டர் பி கே தாஸ் கருத்தரங்கில் உரையாற்றினர்.
தொடக்கவுரை ஆற்றிய மீன்வளத்துறை செயலாளர், மீன்வளத் துறையின் பரிணாம வளர்ச்சி குறித்து பங்கேற்பாளர்களுக்கு விழிப்புணர்வை ஏற்படுத்தினார். நன்னீர் மீன் வளர்ப்பு ஊட்டச்சத்து நன்மைகளை அளிப்பதோடு வளத்தையும் அதிகரிக்கிறது என்று அவர் கூறினார்.
மீன் நுகர்வை அதிகரிப்பதற்காக மீன்வளத்துறை பல்வேறு நடவடிக்கைகளை எடுத்து வருவதாகவும், ஆராய்ச்சிகளை நடத்தி வருவதாகவும் அவர் தெரிவித்தார். பிரதமரின் மத்சய சம்பதா திட்டத்தின் நன்மைகள் குறித்தும் கூட்டத்தில் விளக்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1765709
அறிவியல் மற்றும் தொழில்நுட்பத்துறை
செயற்கை நுண்ணறிவு மற்றும் இயந்திரக் கற்றல் பற்றிய அறிவுப் பகிர்வு குறித்த கருத்தரங்கு
சி.எஸ்.ஐ.ஆர்-தேசிய அறிவியல் தகவல்தொடர்பு மற்றும் கொள்கை ஆராய்ச்சி நிறுவனம் , மற்றும் என்.சி.பி.எல் நிறுவனம் ஆகியவற்றின் முன்முயற்சி மற்றும் அறிவுக் கூட்டணியான அறிவு மற்றும் விழிப்புணர்வு மேப்பிங் தளத்தின்  கீழ் பதிவு செய்யப்பட்ட 5 முதல் 12 ஆம் வகுப்பு வரை பயிலும் 800 க்கும் மேற்பட்ட மாணவர்களுக்கு ஜாம்ஷெட்பூரில் உள்ள சி.எஸ்.ஐ.ஆரின் தேசிய உலோகவியல் ஆய்வகத்தின் மூத்த விஞ்ஞானி டாக்டர் சுமன் திவாரி, அறிவுப் பகிர்வு குறித்த கருத்தரங்கை நடத்தினார்.
செயற்கை நுண்ணறிவு  மற்றும் இயந்திரக் கற்றல்  ஆகியவை சமீபத்திய ஆண்டுகளில் குறிப்பிடத்தக்க கவனத்தையும் பயன்பாட்டையும் பெற்ற, நெருக்கமான தொடர்புடைய இரண்டு துறைகள் என்று டாக்டர் திவாரி விளக்கினார். அவை பல தொழில்நுட்ப முன்னேற்றங்களை உந்தித் தள்ளுகின்றன, மேலும் நம் வாழ்க்கையின் பல்வேறு அம்சங்களை மறுவடிவமைக்கின்றன என்றும் கூறினார்.
மேலும் பேசிய டாக்டர் திவாரி, இந்த பிரத்யேக கருத்தரங்கில் செயற்கை நுண்ணறிவு மற்றும் இயந்திரக் கற்றல் துறைகளை ஆராய்வோம், அதன் பின்னால் உள்ள மர்மங்களைத் திறப்போம், மேலும் நாம் வேலை செய்யும், வாழும் மற்றும் புதுமைப்படுத்தும் இந்த சக்திவாய்ந்த தொழில்நுட்பங்களை விவரிப்போம் என்றும் தெரிவித்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
அம்ரித் மகோத்சவம்: பல நடவடிக்கைகளைத் தொடங்குகிறது - புதிய மற்றும் புதுப்பிக்கத்தக்க எரிசக்தி துறை அமைச்சகம்
விடுதலையின் அம்ரித் மகோத்சவத்தைக் கொண்டாட, 2021 ஆகஸ்ட் 23ஆம் தேதி முதல் 27ஆம் தேதி வரையிலான வாரத்தில், பல நடவடிக்கைகளை, புதிய மற்றும் புதுப்பிக்கத்தக்க எரிசக்தித் துறை அமைச்சகம் நடத்துகிறது. இந்தத் தொடர் நிகழ்ச்சிகள், புதிய மற்றும் புதுப்பிக்கத்தக்க எரிசக்திதுறை அமைச்சகத்தின் கொண்டாட்டத்தைக் குறிக்கின்றன.
சூரிய மின்சக்தி அமைப்பதற்கான விண்ணப்பங்களை சரிபார்க்க, சண்டிகரில், ஒரு புதிய ஒருங்கிணைந்த இணையதளம்  தொடங்கப்பட்டது. இந்த ஒருங்கிணைந்த இணையதளத்தை புதிய மற்றும் புதுப்பிக்கத்தக்க எரிசக்தி அமைச்சகத்துடன் இணைந்து சண்டிகர் புதுப்பிக்கத்தக்க எரிசக்தி மற்றும் அறிவியல் மற்றும் தொழில்நுட்ப மேம்பாட்டு அமைப்பு உருவாக்கியுள்ளது. குறித்த காலத்திற்குள் காகிதமில்லா வழிமுறைகளைக் கைக்கொண்டு வெளிப்படைத்தன்மையையும், திறமையான மேற்பார்வையையும், எளிதில் தொழில் செய்வதை ஊக்குவிக்கவும் உதவ்க்கூடிய வழிமுறையை உலக வங்கி மற்றும் இ அண்ட் ஒய் நிறுவனத்துடன் இணைந்து உருவாக்கி அளிக்கும்.
குஜராத் உர்ஜா விகாஸ் நிகாம் நிறுவனம் மற்றும் குஜராத்தில் உள்ள இதர டிஸ்காம் நிறுவனங்கள் சூரிய மின்சக்திக் கூரை அமைப்பது பற்றி, குஜராத் முழுவதும் பேனர்கள், போஸ்டர்கள் வைத்துள்ளன. சூரிய மின்சக்தித் தூதர்கள் என அழைக்கப்படும் தன்னார்வலர்கள், பல இடங்களுக்குச் சென்று வீடு வீடாகப் பிரசாரம் செய்தனர். வாட்ஸ் அப் உரையாடல் உதவி மைய எண்களையும் பகிர்ந்தனர். அப்போது தான் அவர்களால், சூரிய மின்சக்தித்திட்டம் குறித்து தகவல்கள், நடைமுறைகள் மற்றும் மானிய விவரங்களை டிஜிட்டல் முறையில் பெற முடியும்.
மகாராஷ்டிரா, பஞ்சாப், உத்தரப்பிரதேசம், மேற்குவங்கம் ஆகிய மாநிலங்களில் சூரிய மின்சக்தித் தூதர்கள், நுகர்வோர்களுடன் பேசி சூரிய மின்சக்திக் கூரை அமைப்பது பற்றியும் அதன் பயன்கள் பற்றியும் விளக்கினார்.
இந்த வாரத்தில் நாடு முழுவதும், பல நிகழ்ச்சிகள், பிரசாரங்கள் நடத்த திட்டமிடப்பட்டுள்ளன. இவற்றை புதிய மற்றும் புதுப்பிக்கத்தக்க எரிசக்தித் துறை அமைச்சகத்துடன் இணைந்து மாநிலங்களில் உள்ள சிறப்பு முகமைகள், மாநில விநியோக நிறுவனங்கள், தன்னார்வ அமைப்புகள் நடத்தும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748492
புவி அறிவியல் அமைச்சகம்
உம்-பன் கடும் சூறாவளிப் புயல் நிலவரம் – மாலை 4.40 மணி
இந்திய வானிலை ஆய்வு மையத்தின் தேசிய வானிலை கணிப்பு மையம் / புயல் எச்சரிக்கை பிரிவு, உம்-பன் கடும் சூறாவளிப் புயலின், மாலை 04.40 மணி நிலவரத்தை அளித்துள்ளது. விரிவான தகவல்களுக்கு : https://pib.gov.in/PressReleasePage.aspx?PRID=1625441
(Visitor Counter : 144
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 184.66 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 13,013 ஆக குறைந்துள்ளது
இந்தியாவில் தற்போது சிகிச்சை பெறுவோரின் எண்ணிக்கை 13,013 ஆக குறைந்துள்ளது.
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 184.66 கோடிக்கும் அதிகமான  டோஸ்கள் செலுத்தப்பட்டுள்ளன. 2,21,24,040 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1.85 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,447. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,93,773.
இந்தியாவில் கடந்த 24 மணி நேரத்தில் 1,096 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,65,904 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 79.07 கோடி . வாராந்திரத் தொற்று 0.23 சதவீதமாக உள்ளது. தினசரித் தொற்று விகிதம் 0.24 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812895
(Visitor Counter : 136
விண்வெளித்துறை
விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பதற்கு இந்திய விண்வெளி ஆய்வு நிறுவனம், பொலிவிய விண்வெளி முகமை இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில், விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பதற்கு இந்திய விண்வெளி ஆய்வு நிறுவனம், பொலிவிய விண்வெளி முகமை இடையேயான புரிந்துணர்வு ஒப்பந்தத்திற்குப் பின்னேற்பு ஒப்புதல் அளிக்கப்பட்டது.
இந்தியக் குடியரசுத் தலைவரின் பொலிவியா பயணத்தின்போது, அங்குள்ள சாந்தா க்ரூஸ் டி லா சியராவில். 29.03.2019 அன்று இந்திய விண்வெளி ஆய்வு நிறுவனம் , பொலிவிய விண்வெளி முகமை இடையே இந்தப் புரிந்துணர்வு ஒப்பந்தம் கையெழுத்தானது.
விவரங்கள்:
விண்வெளி அறிவியல், தொழில்நுட்பம், புவியின் தொலையுணர்வு உள்ளிட்ட பயன்பாடுகள்; செயற்கைக்கோள் அடிப்படையில் கடற்பாதையை அறிதல்; விண்வெளி அறிவியல் மற்றும் கோள்கள் கண்டறிதல்; விண்கலம், விண்வெளி மற்றும் நிலம் சார்ந்த செயல்பாடுகள்; விண்வெளி தொழில்நுட்பப் பயன்பாடு போன்ற முக்கிய நலன் சார்ந்த துறைகளில் ஒத்துழைக்க இந்தப் புரிந்துணர்வு ஒப்பந்தம் வகை செய்கிறது.
இஸ்ரோ மற்றும் பொலிவிய விண்வெளி முகமையின் உறுப்பினர்களைக் கொண்டு கூட்டுப் பணிக்குழு அமைக்க இது வகை செய்கிறது. இந்தக் குழு குறிப்பிட்ட காலத்தில் ஒப்பந்தத்தை அமல்படுத்துவதற்கான செயல்திட்டத்தை வகுக்கும்.
பெட்ரோலியம் மற்றம் இயற்கை எரிவாயு அமைச்சகம்
பிரதமர் உஜ்வாலா திட்டத்தின் பயனாளிகளுக்கு இதுவரை 6.8 கோடி இலவச சமையல் எரிவாயு உருளைகள் விநியோகிக்கப்பட்டுள்ளன
கொவிட்-19 பொருளாதார நடவடிக்கையின் ஒரு பகுதியாக, மத்திய அரசு ஏழை எளியவர்கள் நலனுக்கான ‘’பிரதமர் ஏழைகள் மறுவாழ்வுத் தொகுப்பு’’ திட்டத்தை தொடங்கியது. இந்தத் திட்டத்தின் கீழ், மத்திய பெட்ரோலியம் மற்றும் இயற்கை வாயு அமைச்சகம் 8 கோடி பிரதமர் உஜ்வாலா திட்டத்தின் பயனாளிகளுக்கு 1.4.2020 முதல் 3 மாதங்களுக்கு இலவசமாக சமையல் எரிவாயு உருளைகளை வழங்கி வருகிறது. 2020 ஏப்ரல் மாதத்தில், எண்ணெய் சந்தைப்படுத்துதல் நிறுவனங்கள் பிரதமர் உஜ்வாலா திட்டப் பயனாளிகளுக்கு 453.02 லட்சம் உருளைகளை பிரதமர் ஏழைகள் மறுவாழ்வுத் தொகுப்பின் கீழ் விநியோகித்துள்ளன. 20.5.2020 வரை, எண்ணெய் நிறுவனங்கள் பிரதமர் உஜ்வாலா திட்டப் பயனாளிகளுக்கு 679.92 லட்சம் உருளைகளை விநியோகித்துள்ளன. பயனாளிகளுக்கு அவர்களது வங்கிக்கணக்குகளில் நேரடிப் பயன் மாற்றம் மூலமாக முன்கூட்டியே பணம் செலுத்தப்பட்டு வருகிறது. இதன் மூலம் அவர்கள் இந்த வசதியைப் பெறுவதற்கு சிரமப்பட வேண்டியதிருக்காது. சமையல் எரிவாயு உருளை விநியோகிப்பதில் ஈடுபட்டிருக்கும் கொரோனா முன்களப் பணியாளர்கள் உரிய நேரத்தில் உருளைகளை விநியோகிப்பதுடன், பயனாளிகளிடையே, ஆரோக்கியமான பழக்கவழக்கங்கள், பல்வேறு சுகாதார விதிமுறைகள் பற்றிய விழிப்புணர்வையும் ஏற்படுத்தி வருகின்றனர்.
(
சுகாதாரம் மற்றும் குடும்ப நலத்துறை அமைச்சகம்
சுமார் 15.5 கோடி: கொவிட் தடுப்பூசி செலுத்தப்பட்டுள்ள பயனாளிகளின் எண்ணிக்கை
கொவிட்-19 தொற்றுக்கு எதிரான, உலகின் மாபெரும் தடுப்பூசி போடும் திட்டத்தில் இந்தியாவில் இதுவரை 15,49,89,635 தடுப்பூசிகள் செலுத்தப்பட்டுள்ளன. கடந்த 24 மணிநேரத்தில் 27 லட்சத்திற்கும் அதிகமான தடுப்பூசி டோஸ்கள் போடப்பட்டன.
105-வது நாளான நேற்று , நாடு முழுவதும் 27,44,485 பேருக்குத் தடுப்பூசி செலுத்தப்பட்டது.
நாட்டில் குணமடைந்தவர்களின் எண்ணிக்கை 1,56,84,406 ஆக  இன்று பதிவாகியுள்ளது. கடந்த 24 மணி நேரத்தில் 2,99,988 பேர் புதிதாகக் குணமடைந்துள்ளனர்.
மற்றொரு மைல்கல் சாதனையாக, கடந்த 24 மணி நேரத்தில் 19,45,299 பரிசோதனைகள் நாட்டில் மேற்கொள்ளப்பட்டுள்ளன.
கடந்த 24 மணி நேரத்தில் 4,01,993 பேர் புதிதாகப் பாதிக்கப்பட்டுள்ளனர்.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில், தமிழ்நாடு, மகாராஷ்டிரா, கர்நாடகா, கேரளா, உத்தரப் பிரதேசம், தில்லி, மேற்கு வங்கம், ஆந்திரப் பிரதேசம், ராஜஸ்தான், பிகார் ஆகிய பத்து மாநிலங்களில் மட்டும் 73.71 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 62,919 பேரும், கர்நாடகாவில் 48,296 பேரும், கேரளாவில் 37,199 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 32,68,710 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 17.06 சதவீதமாகும்.
கடந்த 24 மணி நேரத்தில் 3,523 பேர் உயிரிழந்துள்ளனர். தேசிய உயிரிழப்பு விகிதம் 1.11 சதவீதமாகப் பதிவாகியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1715267
------
(
பிரதமர் அலுவலகம்
ஆச்சாரிய கிருபளானியின் பிறந்தநாளை முன்னிட்டு பிரதமர் அவருக்கு மரியாதை
ஆச்சாரிய கிருபளானியின் பிறந்தநாளை முன்னிட்டு பிரதமர்
திரு நரேந்திர மோடி அவருக்கு மரியாதை செலுத்தியுள்ளார்.
ட்விட்டர் பதிவில் அவர் கூறியிருப்பதாவது:
“ஆச்சாரிய கிருபளானியின் பிறந்தநாளை முன்னிட்டு அவரை வணங்குகிறேன். நமது சுதந்திரப் போராட்டத்திற்கு அவர் அளித்த பங்களிப்பிற்காக பரவலாகப் போற்றப்படுகிறார். நாடாளுமன்ற உறுப்பினராக அவர் வலுவான முத்திரையைப் பதித்தார். கல்வித்துறையில் அவரது பங்களிப்பும், சமூக சேவையில் அவரது ஈடுபாடும் குறிப்பிடப்பட வேண்டியவை.”
கப்பல் போக்குவரத்து அமைச்சகம்
கொல்கத்தாவில் உள்ள ஷியாமா பிரசாத் முகர்ஜி துறைமுகம் முன்னெப்போதும் இல்லாத சாதனை அளவாக சரக்குகளை கையாண்டுள்ளது
கொல்கத்தாவில் உள்ள ஷியாமா பிரசாத் முகர்ஜி துறைமுகம் முன்னெப்போதும் இல்லாத சாதனை அளவாக சரக்குகளை கையாண்டுள்ளதாக இதன் தலைவர் திரு பி.எல். ஹரநாத் தெரிவித்துள்ளார். 2021 ஏப்ரல் முதல் 2022 ஜனவரி வரையிலான காலத்தில் 47.282 மில்லியன் டன் சரக்குகள் கையாளப்பட்ட நிலையில், 2022 ஏப்ரல் முதல் 2023 ஜனவரி வரையிலான காலத்தில் 54.254 மில்லியன் டன் சரக்குகள் கையாளப்பட்டன. இது 14.75 சதவீத வளர்ச்சி என்பதோடு, தேசிய சராசரியைவிடவும் உயர்வானது என்று அவர் கூறினார்.
2021 ஏப்ரல் முதல் 2022 ஜனவரி வரையிலான காலத்தில் இந்தியாவின் பெரிய துறைமுகங்களின் தரவரிசையில் ஆறாவது இடத்திலிருந்த கொல்கத்தா துறைமுகம் 2022 ஏப்ரல் முதல் 2023 ஜனவரி வரையிலான காலத்தில் ஐந்தாவது இடத்திற்கு முன்னேறியிருப்பதாகவும் அவர் தெரிவித்தார்.
திரவ சமையல் எரிவாயு, தாவர எண்ணெய், இதர திரவப்பொருள்கள், மங்கனீஸ் தாது, இரும்பு மற்றும் எஃகு, பருப்பு வகைகள், சமையல் செய்வதற்கான நிலக்கரி போன்றவை இந்த சாதனைக்கு பங்களிப்பு செய்ததாக திரு ஹரநாத் தெரிவித்தார். 2022-23 இறுதிவாக்கில் இந்தத் துறைமுகம் 65 மில்லியன் டன்னுக்கும் அதிகமாக சரக்குகளை ஏற்றும் என்று எதிர்பார்ப்பதாக அவர் கூறினார்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1900166
சுரங்கங்கள் அமைச்சகம்
மே 2021-ல் தாதுக்கள் உற்பத்தி 
சுரங்கம் மற்றும் குவாரி துறையில் தாது உற்பத்திக்கான 2021 மே மாதத்திற்கான குறியீடு , 2020 மே மாதத்துடன் ஒப்பிடும்போது 23.3 சதவீதம் அதிகமாக உள்ளது.
2020-21 ஏப்ரல்-மே காலகட்டத்தில் ஒட்டுமொத்த வளர்ச்சி முந்தைய வருடத்துடன் ஒப்பிடும்போது 29.4 சதவீதமாக அதிகரித்துள்ளது.
2021 மே மாதத்தில் முக்கிய தாதுக்களின் உற்பத்தி அளவு வருமாறு: நிலக்கரி 532 லட்சம் டன்கள், பழுப்பு நிலக்கரி 31 லட்சம் டன்கள், இயற்கை எரிவாயு  2660 மில்லியன் கியூபிக் மீட்டர், பெட்ரோலியம்  24 லட்சம் டன்கள், பாக்சைட் 1643 ஆயிரம் டன்கள், குரோமைட் 436 ஆயிரம் டன்கள், திட தாமிரம். 10 ஆயிரம் டன்கள் , தங்கம் 31 கிலோ, இரும்புத் தாது 234 லட்சம் டன்கள், திட லீட் 26 ஆயிரம் டன்கள், மாங்கனீஸ் தாது 223 ஆயிரம் டன்கள், திட துத்தநாகம் 112 ஆயிரம் டன்கள், சுண்ணாம்பு 322 லட்சம் டன்கள், பாஸ்போரைட் 117 ஆயிரம் டன்கள், மாக்னிசைட் 7 ஆயிரம் டன்கள் மற்றும் வைரம் 0 காரட்.
2020 மே உடன் ஒப்பிடும்போது 2021 மே மாதத்தில் நேர்மறை வளர்ச்சியை காட்டும் முக்கிய தாதுக்களின் உற்பத்தி வருமாறு:
திட தாமிரம் , இயற்கை எரிவாயு  , மாக்னிசைட் , மாங்கனீஸ் தாது , இரும்புத்தாது ,
எதிர்மறை வளர்ச்சியை காட்டும் இதர முக்கிய தொழில் உற்பத்தி விவரங்கள் பின்வருமாறு:
திட துத்தநாகம் , பாக்சைட் , பாஸ்போரைட் , பெட்ரோலியம்  , பழுப்பு நிலக்கரி , சுண்ணாம்பு , திட லீட் , குரோமைட்  மற்றும் தங்கம் .
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1735580
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.93 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.93 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.34 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856711